Portalada:Aragón/Intro

Aragón ye una rechión historica situada en o norte d'Espanya y que comprende o trampo central d'a val de l'Ebro. Muga con as atras comunidaz autonomas de Castiella-La Mancha, Castiella y Leyón, Catalunya, La Rioja, Navarra y Comunidat Valenciana y con Francia.

O Reino d'Aragón con o Condau de Barcelona (Catalunya) formoron a Corona d'Aragón en o sieglo XII, encara asinas estió independient conservando todas as suyas institucions, fueros y dreitos dica a Guerra de Succesión Espanyola en o sieglo XVIII. Dende 1978 ye una comunidat autonoma espanyola, composada por as provincias de Uesca, Teruel y Zaragoza, y que s'articula en 33 Comarcas. A suya capital ye a ciudat de Zaragoza.